किसी भी जरूरतमंद के लिए वरदान बन सकता है अंगदान
अंगदानकिसी भी जरूरतमंद के लिए वरदान बन सकता है। यह देह किसी के काम आए, इससे बड़ा पुण्य कुछ नहीं हो सकता। आज भी देश के मेडिकल कॉलेजों में रिसर्च के लिए मानव शरीर के अंगों की बहुत बड़ी कमी है, जिसके चलते मेंढ़क से लेकर दूसरे जीवों पर आधारित शोध करके किसी तरह काम चलाया जा रहा है। वैसे भी यदि आप देह को दान करते हैं और वह किसी दूसरे के किसी भी हिस्से के रूप में उपयोग रही है तो परिवार के सदस्यों के लिए अपनों की स्मृति बनी रहती है।
इस आशय के विचार छात्र-छात्राओं और प्रतिभागियों की ओर से रविवार को जाहिर किए गए। शहर के गणमान्य नागरिक भी प्रतिभागियों के बौद्धिक कौशल को देखकर गर्वित होते रहे। अंगदान महादान अभियान के संबंध में जनजाग्रति फैलाने और भ्रम दूर करने के उद्देश्य से श्रीसाईं बाबा मंदिर ट्रस्ट की ओर से रविवार को भाषण प्रतियोगिता आयोजित की गई। विद्यार्थियों ने भाषण में इस बात का उल्लेख किया कि महर्षि दधिची ने हड्डियों का दान कर अमोघ अस्त्र का निर्माण करवाया था। वहीं महाराजा शिवी ने कबूतर की जान बचाने के लिए अंगदान किया था। साथ ही इस अवसर पर मंदिर ट्रस्ट की ओर से प्रकाशित वार्षिक कैलेंडर का विमोचन किया गया।
समारोह के मुख्य अतिथि डीएसपी विक्रमसिंह राठौड़ ने कहा कि ये धरती शूरवीरों के साथ दानवीरों की भी है। उन्होंने दधिचि, राजाबलि आदि का उदाहरण देते हुए अंगदान का महत्व बताया। समारोह की अध्यक्षता सभापति मंजुबाला पुरोहित ने कहा कि अंगदान महादान अभियान का उद्देश्य पुनीत है और इसके संबंध में जागरुकता भी जरूरी है। समारोह के विशिष्ट अतिथि बीएमडी मिल के प्रेसीडेंट एसएन गोयल, सिंटेक्स मिल के जेके जैन, एसआर जैन, मयूर मिल के सीओओ संजय शर्मा, समाजसेवी जयप्रकाश पंड्या, गोविंद गुप्ता, डाॅ.अजीत कोठारी सर्जन, ताराचंद कोठारी, बार एसोसिएशन के अध्यक्ष नंदलाल पुरोहित, बीसीसीआई के अध्यक्ष आदेश्वर जैन, त्रिलोक भंभानी, मातेश्वरी ग्रुप के हरीश कुमार, वीरेंद्र चौधरी, नंदा कोठारी, राजस्थान वित्त निगम की सेवानिवृत्त अधिकारी मनीषा भट्ट, प्रकाश पंड्या मौजूद रहे। आरंभ में कार्यक्रम की संयोजिका र|ा अय्यर ने अतिथियों का स्वागत किया और मंदिर ट्रस्ट के मुख्य ट्रस्टी हर्ष कोठारी ने वार्षिक केलेंडर संबंधी जानकारी दी। इससे पूर्व गायत्री निगम ने सरस्वती वंदना प्रस्तुत की। अतिथियों का स्वागत मंदिर समिति के सचिव आरके गर्ग, शिवकरण शाह, अशोक सराफ, मोहन जोशी आदि ने किया। संचालन डॉ. दीपक द्विवेदी ने किया। समाजसेवी ट्रस्टी निमेष मेहता ने धन्यवाद ज्ञापित किया।
11स्कूलों के बच्चों ने दिखाया बौद्धिक कौशल
भाषणप्रतियाेगिता में 11 विद्यालयों के विद्यार्थियों ने भाग लिया। जिसमें टॉयनी टॉट्स सीनियर सैकण्ड्री स्कूल की रेनेसा राय प्रथम रही। वहीं सेंटपॉल्स स्कूल की साक्षी मिश्रा द्वितीय, रुद्राक्ष व्यास ने तृतीय स्थान प्राप्त किया। केेंद्रीय विद्यालय की रेखा शर्मा, आशीर्वाद पब्लिक स्कूल की शिवांगी डबगर, राउमावि खांदू कॉलोनी की सोनिया अरोड़ा, कल्पना गोस्वामी, साक्षी दीक्षित, रेणुका देवड़ा, नियति जैन, कुणाल उपाध्याय, नैनश्री जोशी, सुमार्पित विश्वास, दिव्या अग्रवाल की प्रस्तुति सराहनीय रहीं, जिन्हें सांत्वना पुरस्कार प्रदान किए गए। प्रतियोगिता के निर्णायक डॉ. विनोद यादव, एमपी पारीख, डॉ.वर्षा लड्ढा, अनिता जैन, डॉ. रजनीकांत मालोत, डॉ.मुनव्वर हुसैन रहे। विजेताओं को मंदिर ट्रस्ट की ओर से 1100, 900 रुपए, 500 रुपए, 250 रुपए और 100-100 रुपए के नकद पुरस्कार दिए गए। लाॅयनेस क्लब अध्यक्ष अंजना कुबावत और सचिव संतोष गुप्ता ने बताया कि क्लब की ओर से विजेताओं को ट्रॉफियां प्रदान की गईं।
समारोह में बड़ी संख्या में शहर के गणमान्य नागरिकों ने भागीदारी निभाई और प्रतिभागी बच्चों का हौसला बढ़ाया।
hin_Deva hin_Deva hin_Deva hin_Deva hin_Deva hin_Deva hin_Deva